 2 Ihe E Mere 33  Manase gbara afọ iri na abụọ mgbe ọ malitere ịchị, ọ chịkwara afọ iri ise na ise na Jeruselem.O wee mee ihe jọrọ njọ nanya Jehova, dị ka ihe arụ nke mba ndị ahụ Jehova chụpụrụ nihu ụmụ Izrel si dị.O wee wughachi ebe ndị dị elu Hezekaya nna ya kwaturu, wukwaara Bel ebe ịchụàjà ma mee ogwe osisi ndị dị nsọ. O wee malite ịkpọrọ ìgwè ihe niile dị neluigwe isiala, na-efekwa ha ofufe.O wukwara ebe ịchụàjà dị iche iche nụlọ Jehova, bụ ụlọ Jehova kwuru banyere ya, sị: Ọ bụ na Jeruselem ka aha m ga-adị ruo mgbe a na-akaghị aka.O wukwaara ìgwè ihe niile dị neluigwe ebe ịchụàjà dị iche iche nogige abụọ dị nụlọ Jehova.O surekwara ụmụ ya nọkụ na ndagwurugwu nwa Hinọm. O mekwara anwansi, gbaa afa ma mee mgbaasị, o mekwara ka e nwee ndị na-eme mgbaasị na ndị ọrụ ha bụ ịkọ ọdịnihu. O mere ihe jọrọ njọ nanya Jehova nke ukwuu iji kpasuo ya iwe.O debekwara ihe oyiyi a pịrị apị o mere nụlọ ezi Chineke, bụ ụlọ Chineke gwara Devid, gwakwa Sọlọmọn nwa ya banyere ya, sị: Ọ bụ nụlọ a nakwa na Jeruselem, bụ ebe m họọrọ netiti ebo niile nke Izrel, ka m ga-eme ka aha m dịrị ruo mgbe a na-akaghị aka.Agaghịkwa m eme ka ụkwụ Izrel pụọ ọzọ nala m kenyere ndị nna nna ha, ma ọ bụrụhaala na ha elezie anya mee ihe niile m nyere ha niwu site naka Mozis, bụ iwu dum na ụkpụrụ na mkpebi ikpe dị iche iche.Manase wee na-arafu Juda na ndị bi na Jeruselem ime ihe ọjọọ karịa mba ndị ahụ Jehova lara niyi nihu ụmụ Izrel.Jehova wee na-agwa Manase na ndị ya okwu, ma ha aṅaghị ntị.Nikpeazụ, Jehova mere ka ndị isi agha nke eze Asiria buso ha agha. Ha wee nwụde Manase nọgba wee tụọ ya ịgà abụọ e ji ọla kọpa mee ma kpụga ya Babịlọn.Ma ozugbo ọ nọ noké ahụhụ, o mere ka obi Jehova bụ Chineke ya jụrụ, o wee na-eweda onwe ya ala nke ukwuu nihi Chineke nna nna ya hà.O wee na-ekpeku ya ekpere, nke mere na ọ nabatara arịrịọ ya. O wee nụ arịrịọ ọ na-arịọ ka e meere ya amara. O wee mee ka ọ lọghachi Jeruselem, nọchịchị ya; Manase wee mara na Jehova bụ ezi Chineke.Mgbe nke a gasịrị, o wuru mgbidi ọzọ nihu mgbidi Obodo Devid, nebe ọdịda anyanwụ Gaịhọn nke dị na ndagwurugwu, o wuru ya ruo Ọnụ Ụzọ Ámá Azụ, wuo ya gburugburu ruo Ofel. O wulikwara ya elu nke ukwuu. O debekwara ndị ọchịagha nobodo niile e wusiri ike dị na Juda.O wee wepụ chi ndị mba ọzọ na ihe oyiyi arụsị nụlọ Jehova, wepụkwa ebe ịchụàjà niile o wuru nugwu nke ụlọ Jehova nakwa na Jeruselem, o mekwara ka e kpofuo ha ná mpụga obodo.O dozikwara ebe ịchụàjà Jehova wee malite ịchụ àjà udo na àjà ekele nelu ya. O wee gwa Juda ka ha fee Jehova bụ Chineke Izrel ofufe.Otú o sina dị, ndị mmadụ nọ na-achụ àjà nebe ndị dị elu; kama ọ bụ Jehova bụ Chineke ha ka ha na-achụrụ ya.Ma ihe ndị ọzọ metụtara Manase na ekpere o kpekuru Chineke ya na okwu ndị ọhụụ nọ na-agwa ya naha Jehova bụ Chineke Izrel, lee, ha so nihe ndị e dere nakwụkwọ ihe ndị mere nụbọchị ndị eze Izrel.Ma ekpere ya na otú e si meere ya ihe ọ rịọrọ narịrịọ na mmehie ya dum na ekwesịghị ntụkwasị obi ya na ebe ndị o wuru ebe ndị dị elu ma debe ogwe osisi ndị dị nsọ na ihe oyiyi a pịrị apị tupu ya eweda onwe ya ala, lee, ha so nihe e dere nokwu ndị ọhụụ ya.Nikpeazụ, Manase sooro nna nna ya hà dinaa, ha wee lie ya nụlọ ya; Emọn nwa ya wee malite ịchị nọnọdụ ya.Emọn gbara afọ iri abụọ na abụọ mgbe ọ malitere ịchị, ọ chịkwara afọ abụọ na Jeruselem.O wee mee ihe jọrọ njọ nanya Jehova, dị nnọọ ka Manase nna ya mere; Emọn chụụrụ ihe oyiyi niile a pịrị apị nna ya Manase mere àjà, ọ nọkwa na-efe ha ofufe.O wedaghịkwa onwe ya ala nihi Jehova otú Manase nna ya wedara onwe ya ala, nihi na ọ bụ Emọn mere ka ikpe ọmụma dị ukwuu.Nikpeazụ, ndị na-ejere ya ozi gbaara ya izu wee gbuo ya nụlọ ya.Ma ndị ala ahụ gburu ndị niile ahụ gbaara Eze Emọn izu. Ndị ala ahụ wee mee Josaya nwa ya eze nọnọdụ ya. 